Държавен вестник, бр. 76, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  76
ните суми от националното съфинансиране в 
рамките на Верификационния доклад, посочен 
в член 2, параграф 7. 
14. Държавите-членки носят съвместна от­
говорност за евентуална отмяна на финансовия 
ангажимент. 
15. Държавите-членки носят съвместна 
отговорност да осигурят ликвидността на про­
грамата в случай, че програмата достигне 95 % 
изразходване на средствата до извършването 
на окончателното плащане от Европейската 
комисия.
Г л а в а  I I I 
ФИНАНСОВИ РАЗПОРЕДБИ
Член 1
Техническа помощ
1. Дейностите по „Техническа помощ“ ще 
се финансират със средства от ЕФРР и от 
вноски на държавите-членки в съответствие 
с Оперативна програма „Югоизточна Евро­
па“ 2007 – 2013 г. и съгласно разпоредбите на 
„Наръчника за техническа помощ“, одобрен от 
Комитета за наблюдение. Годишните вноски на 
държавите-членки за „Техническа помощ“ са 
дадени в приложение І към този меморандум.
2. През 2008 г. държавите-членки трябва да 
преведат своите национални вноски за дейности­
те по „Техническа помощ“ за 2007 и 2008 г. по 
банковата сметка на Управляващия орган въз 
основа на решение от първото заседание на 
Комитета за наблюдение. Считано от 2009 г. 
държавите-членки трябва всяка година да пре­
веждат авансово своите национални вноски 
за дейностите по „Техническата помощ“ не 
по-късно от 31 януари за съответната година. 
Държавите-членки се ангажират да осигурят 
ликвидността на банковата сметка. 
Член 2 
Договори за предоставяне на безвъзмездна 
помощ от ЕФРР
1. Решението за използването на наличните 
средства от ЕФРР се взема от Комитета за 
наблюдение. Въз основа на решението на Ко­
митета за наблюдение Съвместният технически 
секретариат сключва договор за предоставяне 
на безвъзмездна помощ за изпълнението на 
операцията с водещия партньор от името на 
Управляващия орган. При сключването на до­
говора за предоставяне на безвъзмездна помощ 
Съвместният технически секретариат, действащ 
от името на Управляващия орган, не може да 
се отклонява от решенията на Комитета за 
наблюдение.
2. Безвъзмездната помощ от ЕФРР ще се 
предоставя на водещия партньор изключител­
но и само за проекта така, както е описан в 
одобрения от Комитета за наблюдение фор­
муляр за кандидатстване, който представлява 
неразделна част от договора за предоставяне 
на безвъзмездна помощ.
3. Договорът за предоставяне на безвъзмездна 
помощ се сключва в евро (€).
4. Съвместният технически секретариат ще 
информира държавите-членки за подписването 
на договорите за предоставяне на безвъзмезд­
на помощ в срок 5 работни дни след дата на 
сключването им.
5. Държавите-членки трябва да бъдат ин­
формирани за всеки случай преди оттегляне от 
договор за предоставяне на безвъзмездна помощ.
Член 3
Възстановяване на приноса от ЕФРР на во­
дещите партньори
1. Водещият партньор определя условията 
на своите взаимоотношения с партньорите, 
участващи в операцията, чрез споразумение, 
включващо, inter alia, разпоредби, гарантиращи 
доброто финансово управление на отпуснатите 
за операцията средства, включително условията 
за възстановяване на неправомерно изплатени 
суми.
2. Възстановяването на приноса от ЕФРР 
може да се разрешава единствено от Серти­
фициращия орган (плащанията към водещите 
партньори се извършват технически от Разпла­
щателното звено (Financial Transfer Unit)) при 
условие, че водещият партньор е представил 
доказателства за напредъка по дейностите 
за изпълнение на операцията и Съвместният 
технически секретариат е получил декларации 
за валидиране на разходите по отношение на 
всяко едно искане за възстановяване. Държа­
вите-членки се уведомяват в срок 15 дни за 
одобряването на искането за възстановяване 
от Сертифициращия орган.
3. Водещият партньор представя искане за 
възстановяване на суми в евро въз основа на 
декларациите за валидиране на разходите в 
евро. В случай че в проекта участват партньори 
от държави-членки, които още не са приели 
еврото за своя валута, партньорите по проекта 
преизчисляват в евро сумите на разходите от 
списъка на фактурите, направени в националната 
валута, преди да ги представят за валидиране 
от отговорния контрольор в държавата-членка. 
Разходите се преизчисляват в евро на база на 
счетоводния обменен курс на Европейската ко­
мисия за последния месец от отчетния период. 
Рискът от промяна на обменния валутен курс 
се поема от съответния партньор по проекта.
4. Средствата от ЕФРР се отпускат в евро (€) 
по открита за проекта отделна банкова сметка 
на водещия партньор, посочена в договора за 
предоставяне на безвъзмездна помощ.